Rahma Syahidah Azhari () ya iku salah sijiné modhél lan bintang sinétron ing Indonésia. Rahma Azhari duwé sadulur kang cacahé pitu. Kabéh seduluré diarani kulawarga selebritis Azhari.Kulawarga selebritis Azhari duwé akèh sensasi lan kontroversi. Seduluré Rahma Azhari kang uga dikenal dadi selebriti ya iku Ayu Azhari, Sarah Azhari ;an Ibra Azhari.

Ing sajarah uripé, Rahma Azhari tau ngandhut janin kang ora dingerténi sapa bapaké. Awit nalika lagi ngandhut, Rahma Azhari pancén durung nikah. Pungkasané ibu saka Oceans Camilla iki nikah karo salah sijiné pengusaha kang jenenge Alfay Rauf nalika tanggal 10 Juni taun 2003.

Nalika sasi November taun 2006, rumah tangga kang dibangun Sarah Azhari karo Alfay Rauf ngadhepi pacoben. Nalika iku ana kang ngerti Rahma lagi tukaran karo bojoné ing panggonan hiburan bengi ya iku Blowfish. Gara-gara tukaran karo bojoné, Rahma nganti digawa ning rumah sakit amarga ngalamai kekerasan. Prastawa iki pungkasané ndadékaké gayutan wong loro iki bubar. Rahma lan Alfay resmi cerai tanggal 13 Fèbruari taun 2008.

Kasus 
Nalika sasi November taun 2008, Rahma dadi kontroversi amarga anané foto-foto uda dhèwèké karo mbakyuné kang jenengé Sarah Azhari. Foto-foto saru iki sumebar ing internet. Amarga rumangsa dirugékaké Rahma Azhari lan mbakyuné Sarah Azhari banjur nglaporaké ahli telematika kang jenengé Roy Suryo ing pulisi kanthi tuduhan nggawé élék jenéng.
Nalika tanggal 10 Maret 2011, Rahma dicekel amarga tuduhan kekerasan amarga nggebug salah sijiné modhel.

Filmografi 
Film kang tau dibintangi Rahma Azhari ya iku:
 Suami-suami Takut Istri The Movie (2008)
 Pocong Kamar Sebelah (2009)
 Rayuan Arwah Penasaran (2010)

Pranala njaba 
 Berita dan Profil di KapanLagi.com
 Akun Twitter Rahma Azhari
 Akun Twitter baru Fans Club Rahma Azhari

Cathetan suku 

Aktris Indonésia